கேள்வி: கா. பொ. இரத்தினம் - வாழ்க்கைக் குறிப்பு என்பது என்ன?
பதில்: 1914-ஆம் ஆண்டு யாழ்ப்பாண மாவட்டம், வேலணையில் பிறந்த இரத்தினம், வேலணை ஆங்கிலக் கலவன் பாடசாலையிலும், பின்னர் தெல்லிப்பழை யூனியன் கல்லூரி, தெல்லிப்பழை கல்வி பயின்றார். தமிழ் மொழி, தமிழ் இலக்கியம் கற்றுத் தேர்ந்த இரத்தினம், கோப்பாய் ஆசிரியர் பயிற்சிக் கலாசாலை, அண்ணாமலைப் பல்கலைக்கழகம் என்பவற்றில் பயின்றார். 1933 இல் பண்டிதர் பட்டமும், 1942 இல் வித்துவான் பட்டமும் பெற்றார். 1941-ஆம் ஆண்டில் கோப்பாய் ஆசிரியர் பயிற்சிக் கல்லூரியில் உதவி ஆசிரியராகச் சேர்ந்தார். 1943-இல் பாடசாலைகளுக்கான ஆய்வு அலுவலராகப் பணியாற்றினார். 1945 முதல் 1956 வரை மகரகமை ஆசிரியர் பயிற்சிக் கல்லூரியில் தமிழ் ஆசிரியராகச் சேர்ந்தார். அதன் பின்னர் கொழும்பில் அரச கரும மொழிகள் திணைக்களத்தில் எட்டாண்டுகள் பணியாற்றி, தமிழ் வெளியீடுகளில் தமிழ் மொழி அமுலாக்கல் சீராக நடைபெற உதவினார். பின்னர் மலேயா பல்கலைக்கழகம் தனிநாயகம் அடிகள் இணைந்து பணியாற்றினார். 1952ம் ஆண்டு கொழும்பில் 'தமிழ்மறைக் கழகம்' என்னும் அமைப்பை ஏற்படுத்தி, அதன் மூலம் தமிழ்ப் பணிகளை ஆற்றி வந்தார். 1945 ஆம் ஆண்டில் லண்டன் பல்கலைக்கழகத்தில் இளங்கைலை (சிறப்பு)ப் பட்டமும், சென்னைப் பல்கலைக்கழகம் 1952 ஆம் ஆண்டில் கீழைத்தேய மொழிகளில் முதுமாணிப் பட்டமும் பெற்றார். கா. பொ. இரத்தினம் பி. வயித்திலிங்கம் என்பாரின் மகள் சிந்தாமணியைத் திருமணம் புரிந்தார்.
கேள்வி: கா. பொ. இரத்தினம் - அரசியலில் என்பது என்ன?
பதில்: 1960-ஆம் ஆண்டு முதல் இலங்கைத் தமிழரசுக் கட்சியில் இணைந்து அரசியலில் ஈடுபட்டார். இலங்கை நாடாளுமன்றத் தேர்தல், 1965 கிளிநொச்சி தேர்தல் தொகுதியிலும், இலங்கை நாடாளுமன்றத் தேர்தல், 1970 ஊர்காவற்றுறை தேர்தல் தொகுதியிலும் தமிழரசுக் கட்சியின் சார்பில் போட்டியிட்டு வெற்றி பெற்றார். பின்னர் இலங்கை நாடாளுமன்றத் தேர்தல், 1977 ஊர்காவற்துறைத் தொகுதியில் தமிழரசுக் கட்சியின் சார்பில் தமிழர் விடுதலைக் கூட்டணியின் வேட்பாளராகப் போட்டியிட்டு வெற்றி பெற்று மீண்டும் நாடாளுமன்ற உறுப்பினராகத் தெரிவு செய்யப்பட்டார். தமிழ் ஈழம் ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கறுப்பு ஜூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் கா. பொ. இரத்தினம் நாடாளுமன்ற இருக்கையை இழந்தார்.
கேள்வி: கா. பொ. இரத்தினம் - தேர்தல் வரலாறு பற்றி தகவல் சொல்.
பதில்: {|class="wikitable" style="text-align:left;" |+ பண்டிதர் கா. பொ. இரத்தினத்தின் தேர்தல் வரலாறு ! scope=col|தேர்தல் ! scope=col|தொகுதி ! scope=col colspan="2"|கட்சி ! scope=col colspan="2"|கூட்டணி ! scope=col|வாக்குகள் ! scope=col|முடிவு |- | இலங்கை நாடாளுமன்றத் தேர்தல், 1965 || கிளிநொச்சி தேர்தல் தொகுதி || style="background:;"| || இலங்கைத் தமிழரசுக் கட்சி || || - || align=right| || வெற்றி |- | இலங்கை நாடாளுமன்றத் தேர்தல், 1970 || ஊர்காவற்றுறை தேர்தல் தொகுதி || style="background:;"| || இலங்கைத் தமிழரசுக் கட்சி || || - || align=right| || வெற்றி |- | இலங்கை நாடாளுமன்றத் தேர்தல், 1977 || ஊர்காவற்றுறை தேர்தல் தொகுதி || style="background:;"| || இலங்கைத் தமிழரசுக் கட்சி || style="background:;"| || தமிழர் விடுதலைக் கூட்டணி || align=right| || வெற்றி |}
கேள்வி: கா. பொ. இரத்தினம் - சமூகப் பணி பற்றி நீங்கள் என்ன அறிந்துள்ளீர்கள்?
பதில்: பல ஆண்டுகள் கொழும்புத் தமிழ்ச்சங்கத்தின் துணைத்தலைவராகவும் 1958-1959 காலப்பகுதியில் அதன் தலைவராகவும் 1973-1981 காலத்தில் துணைக் காப்பாளராகவும் இருந்து சங்கப் பணியாற்றினார். 1960 இல் தமிழ்ச்சங்கத்தால் வெளியிடப்பட்ட "முருகு' என்ற இலக்கிய வெளியீட்டின் ஆசிரியராகவும் இருந்துள்ளார்.
கேள்வி: கா. பொ. இரத்தினம் - எழுதிய நூல்கள் பற்றி நீங்கள் என்ன அறிந்துள்ளீர்கள்?
பதில்: *தமிழ், இலக்கியம் கற்பித்தல் *தமிழ் உணர்ச்சி *உரை வண்ணம் *அன்புச் சோலை *காவியமணம் *இமயத்து உச்சியில் *தனி ஆட்சி *எழுத்தாளர் கல்கி *நினைவுத்திரைகள் (சுயசரிதை) *இலங்கையில் இன்பத் தமிழ் *தமிழ் மறை விருந்து *பச்சை மண்ணும் சுட்ட மண்ணும் *மனப்பால் *யாஅம் இரப்பவை (1987)
கேள்வி: கா. பொ. இரத்தினம் - பட்டங்களும் விருதுகளும் பற்றி தகவல் சொல்.
பதில்: கா. பொ. இரத்தினம் அவர்கள் 'தமிழ்மறைக் காவலர்', 'திருக்குறள் செல்வர்', 'குறள் ஆய்வுச் செம்மல்', 'செந்தமிழ்க் கலைமணி', 'உலகத் தமிழர் செம்மல்' ஆகிய பட்டங்களையும் பெற்றுள்ளார்.